CELEX: 32016D2233
Language: et
Date: 2016-12-06 00:00:00
Title: Nõukogu otsus (ÜVJP) 2016/2233, 6. detsember 2016, millega tunnistatakse kehtetuks ühine seisukoht 96/697/ÜVJP Kuuba kohta

13.12.2016   
            
            
               ET
            
            
               Euroopa Liidu Teataja
            
            
               LI 337/41
            
         NÕUKOGU OTSUS (ÜVJP) 2016/2233,
   6. detsember 2016,
   millega tunnistatakse kehtetuks ühine seisukoht 96/697/ÜVJP Kuuba kohta
   EUROOPA LIIDU NÕUKOGU,
   võttes arvesse Euroopa Liidu lepingut, eriti selle artiklit 29,
   võttes arvesse liidu välisasjade ja julgeolekupoliitika kõrge esindaja ettepanekut
   ning arvestades järgmist:
   
               (1)
            
            
               Nõukogu võttis 2. detsembril 1996 vastu ühise seisukoha 96/697/ÜVJP, (1) milles määratakse kindlaks liidu seisukoht ja eesmärgid suhetes Kuubaga.
            
         
               (2)
            
            
               Ühine seisukoht 96/697/ÜVJP nägi ette võimaluse pidada tulevikus läbirääkimisi koostöölepingu üle Kuubaga.
            
         
               (3)
            
            
               Nõukogu ning nõukogus kokku tulnud liikmesriikide valitsuste esindajad andsid 10. veebruaril 2014 komisjonile loa pidada läbirääkimisi Kuuba Vabariigiga poliitilise dialoogi ja koostöö lepingu üle.
            
         
               (4)
            
            
               Läbirääkimised viidi edukalt lõpule ühelt poolt Euroopa Liidu ja selle liikmesriikide ning teiselt poolt Kuuba Vabariigi vahelise poliitilise dialoogi ja koostöö lepingu („leping“) parafeerimisega 11. märtsil 2016 Havannas.
            
         
               (5)
            
            
               Leping moodustab selle osaliste vaheliste suhete uue õigusraamistiku.
            
         
               (6)
            
            
               Ühine seisukoht 96/697/ÜVJP tuleks seetõttu kehtetuks tunnistada,
            
         ON VASTU VÕTNUD KÄESOLEVA OTSUSE:
   Artikkel 1
   Ühine seisukoht 96/697/ÜVJP tunnistatakse kehtetuks.
   Artikkel 2
   Käesolev otsus jõustub 12. detsembril 2016.
   
      Brüssel, 6. detsember 2016
      
         
            Nõukogu nimel
         
         
            eesistuja
         
         P. KAŽIMÍR
      
   
   
      (1)  2. detsembri 1996. aasta ühine seisukoht 96/697/ÜVJP, mille nõukogu on määratlenud Euroopa Liidu lepingu artikli J.2 alusel Kuuba kohta (EÜT L 322, 12.12.1996, lk 1).